སྦིར་ཛིལ་གྱི་སྲིད་འཛིན་འོས་བསྡུ་ཆེན་མོའི་ཁྲོད་སྤྱི་ཚོགས་གུ་ཡངས་སྲིད་དོན་ཚོགས་པའི་འོས་མི་ཇེར་བྷོལ་སོ་ནཱ་རོ་ལགས་ལ་རྒྱལ་ལ་ཐོབ་སྟེ་སྲིད་འཛིན་སྐབས་༣༨པར་བདམས་ཐོན་བྱུང་ཡོད་འདུགཁ་སང་ལྷོ་ཨ་རིའི་རྒྱལ་ཁབ་སྦིར་ཛིལ་གྱི་སྲིད་འཛིན་འོས་བསྡུའི་གྲུབ་འབྲས་ཕྱིར་བསྒྲགས་བྱས་ཡོད་པ་དང་།ཐེངས་འདིའི་འོས་བསྡུའི་ཁྲོད་གཡོན་ལྷུང་ངལ་རྩོལ་བའི་སྲིད་དོན་ཚོགས་པའི་འོས་མི་ཧྥར་ནན་ཌོ་ཧ་ཌེ་ཌི་ལགས་ལ་འོས་གྲངས་ས་ཡ་༤༧༤༧༠༢༢༢༡༧ཏེ་བརྒྱ་ཆ་༤༤ལྷག་དང་།གཡས་ལྷུང་སྤྱི་ཚོགས་གུ་ཡངས་སྲིད་དོན་ཚོགས་པའི་འོས་མི་ཇེར་བྷོལ་སོ་ནཱ་རོ་ལགས་ལ་འོས་གྲངས་ས་ཡ་༥༧༥༧༧༨༧༨༦༩ཏེ་བརྒྱ་ཆ་༥༥ལྷག་ཐོབ་སྟེ།གཡས་ལྷུང་སྲིད་དོན་ཚོགས་པར་སྲིད་འཛིན་བསྟུད་མར་གྱི་རྒྱལ་ཁ་ཐེངས་༥པ་ཐོབ་ཡོད་པ་དང་།སྐུ་ཞབས་ཇེར་བྷོལ་སོ་ནཱ་རོ་ལགས་ཀྱིས་ཕྱི་ལོ་༢༠༡༩ཟླ་༡ཚེས་༡ནས་སྲིད་འཛིན་གྱི་ལས་འཁུར་ཞུ་རྒྱུ་ཡིན་འདུག